452.82 REGOLAMENTI DWAR IMPJEGATI STAZZJONATI F’MALTA L-AVVIŻ LEGALI 223 tal-2016. L-AVVIŻ LEGALI 223 tal-2016. 1. Titolu. (1) It-titolu ta’ dawn ir-regolamenti hu Regolamenti dwar Impjegati Stazzjonati f’Malta. (2) L-iskop ta’ dawn ir-regolamenti husa biex jagħtu seħħ lid-dispożizzjonijiet rilevanti tad-Direttiva tal-UE 96/71/KE u d-Direttiva tal-UE 2014/67. (3) Dawn ir-regolamenti għandhom l-għan li jiggarantixxu r-rispett għal livell xieraq ta’ protezzjoni tad-drittijiet tal-ħaddiema stazzjonati għall-provvista ta’ servizzi transkonfinali u li jistabbilixxu sett ta’ dispożizzjonijiet xierqa, miżuri u mekkaniżmi ta’ kontroll għal implimentazzjoni, applikazzjoni u infurzar aħjar u aktar uniformi tad-Direttiva 96/71, inklużi miżuri li jipprevjenu u jissanzjonaw kwalunkwe abbuż u evażjoni tar-regoli applikabbli. 2. Tifsir. (1) F’dawn ir-regolamenti, sakemm ir-rabta tal-kliem ma teħtieġx xort'oħra: "l-Att " tfisser l-Att dwar l-Impiegi u r-Relazzjonijiet Industrijali; Kap. 452. Kap. 452. " awtorità kompetenti f’Malta " tfisser id-Dipartiment tar-Relazzjonijiet Industrijali u tal-Impjieg; " awtorità lissirilha t-talba " tfisser l-awtorità kompetenti f'Malta li lilha ssir talba għal għajnuna, informazzjoni, notifika jew irkupru ta' penali u, jew multa; " awtorità li tagħmel talba " tfisser l-awtorità kompetenti ta' Stat Membru li tagħmel talba għal għajnuna, informazzjoni, notifika jew irkupru ta' penali u, jew multa; "fornitur ta’ servizzi barrani " tfisser fornitur ta’ servizzi stabbilit fi Stat Membru li ma jkunx Malta; " impjegat komparabbli " tfisser impjegat f’ażjenda li tinsab f’Malta li jkun impjegat fl-istess xogħol jew xogħol jew okkupazzjoni simili, waqt li jingħata każ ta’ konsiderazzjonijiet oħra inklużi anzjanità, kwalifiki u ħiliet; " impjegat stazzjonat " tfisser impjegat ta’ fornitur ta’ servizzi barrani li normalment ma jkunx jopera f’Malta immali għal perjodu ta’ żmien limitat jintbagħat minn fornitur ta’ servizzi barrani biex jaħdem Malta; " Kummissjoni " tfisser il-Kummissjoni tal-Unjoni Ewropea; " Stat Membru " tfisser Stat Membru tal-Unjoni Ewropea jew taż-Żona Ekonomika Ewropea u taż-Żona tal-Kummerċ Ħieles Ewropea. (2) Bla ħsara għad-dispożizzjonijiet tas-sub regolament (1), frażijiet u espressjonijiet użati f’dawn ir-regolamenti għandu jkollhom, kemm-il darba r-rabta tal-kliem ma tkunx teħtieġ xort’oħra, it-tifsira assenjata lilhom fl-Att. 3. (1) Dawn ir-regolamenti għandhom japplikaw sa fejn il-fornituri ta’ servizzi barranin imsemmija fir-regolament preċedenti: (a) jibagħtu impjegati stazzjonati f’Malta biex jagħmlu xogħol tagħhom u taħt id-direzzjoni tagħhom, bis-saħħa ta’ kuntratt magħmul bejn il-fornitur tas-servizz barrani u l-parti l-oħra li s-servizzi huma maħsuba għaliha, sakemm ikun hemm relazzjoni ta’ impjieg bejn il-fornitur tas-servizz barrani u l-ħaddiem tul il-perjodu tal-istazzjonar; jew (b) jibagħtu impjegati stazzjonati fi stabbiliment jew f’ażjenda f’Malta li tkun proprjetà ta’ fornitur ta’ servizzi barrani, sakemm ikun hemm relazzjoni ta’ impjieg bejn il-fornitur ta’ servizzi barrani u l-ħaddiem tul il-perjodu tal-istazzjonar; jew (ċ) għax ikunu ażjendi li joffru impjieg temporanju jew aġenziji li jsibu x-xogħol, jikruħaddiem li lażjenda stabbilita li tużah jew li tkun topera f’Malta, sakemm ikun hemm relazzjoni ta’ impjieg bejn l-ażjenda li toffri impjieg temporanju, jew l-aġenzija lissi b ix-xogħol, u l-ħaddiem tul il-perjodu tal-istazzjonar. (2) Kap. 234 Dawn ir-regolamenti m’għandhomx japplikaw għal ekwipaġġ li jaħdem fuq bastimenti li jaqgħu taħt id-dispożizzjonijiet tal-Att dwar il-Bastimenti Merkantili. (3) Xejn f’dawn ir-regolamenti m’għandu jimpedixxi l-applikazzjoni ta’ pattijiet u kondizzjonijiet ta’ impjieg li huma aktar favorevoli għall-ħaddiema. 4. (1) Għall-fini tal-implimentazzjoni, l-applikazzjoni u l-infurzar ta’ dawn ir-regolamenti, l-awtorità kompetenti f’Malta għandha tagħmel valutazzjoni ġenerali tal-element i kollha fattwali li jgħinuha meta twettaq verifiki u kontrolli u meta jkun hemm raġuni biex temmen li ħaddiem jista' ma jikkwalifikax bħala ħaddiem stazzjonat skont dawn ir-regolamenti. (2) L-elementi msemmija f’dan ir-regolament huma fatturi indikattivi fl-evalwazzjoni komplessiva li għandha ssiru għalhekk ma għandhomx jitqiesu b'mod iżolat. L-evalwazzjoni ta’ dawn l-elementi għandhom ikunu adattati għal kull każ speċifiku u għandha tqis l-ispeċifiċitajiet tas-sitwazzjoni. (3) Sabiex jiġi determinat jekk impriża, li tkun il-fornitur ta’ servizz i twettaq x attivitajiet sostanzjali b'mod ġenwin, għajr attivitajiet biss ta' ġestjoni interni u, jew amministrattivi, l-awtorità kompetenti f’Malta għandha tagħmel valutazzjoni ġenerali tal-element i kollha fattwali li jikkaratterizzaw dawk l-attivitajiet. Dawn l-elementi jistgħu jinkludu, b'mod partikolari: (a) il-post fejn l-impriża għandha l-uffiċċju rreġistrat u l-amministrazzjoni tagħha, tokkupa l-ispazju ta' uffiċċju, tħallas it-taxxi u l-kontribuzzjonijiet tas-sigurtà soċjali u, fejn ikun applikabbli, skont il-liġi nazzjonali għandha l-liċenzja professjonali jew hija rreġistrata mal-kamra tal-kummerċ jew entitajiet professjonali; (b) il-post fejn jiġu reklutati l-ħaddiema stazzjonati u li minnu jiġu stazzjonati; (ċ) il-liġi applikabbli għall-kuntratti konklużi mill-impriża mal-ħaddiema tagħha, minn naħa, u mal-klijenti tagħha, min-naħa l-oħra; (d) il-post fejn l-impriża twettaq l-attività sostanzjali ta' negozju tagħha u fejn timpjega persunal amministrattiv; (e) l-għadd ta' kuntratt i mwettqa u, jew id-daqs ta' fattura timwettaq fl-Istat Membru ta’ stabbiliment, filwaqt li tiġi meqjusa s-sitwazzjoni speċifika ta' impriżi, fosthom, impriżi li għadhom kif ġew stabbiliti u SMEs. (4) Sabiex issir evalwazzjoni dwar jekk ħaddiem stazzjonat temporanjament iwettaqx ix-xogħol tiegħu f’Malta, l-element i kollha fattwali li jikkaratterizzaw dan ix-xogħol u s-sitwazzjoni tal-ħaddiem għandhom jiġu eżaminati mill-awtorità kompetenti f’Malta. Dawn l-elementi jistgħu jinkludu, b'mod partikolari: (a) ix-xogħol li jitwettaq għal perjodu limitat ta' żmien f’Malta; (b) id-data li fiha jibda l-istazzjonament; (ċ) l-istazzjonament iseħħ lejn Malta bħala Stat Membru ieħor li mhux dak li fih jew li minnu l-ħaddiem stazzjonat normalment iwettaq ħidmiet u skont ir-Regolament (KE) Nru 593/2008 (RumaI) u, jew il-Konvenzjoni ta' Ruma; (d) il-ħaddiem stazzjonati murx lura jew hux mistenni li jerġa' jibda jaħdem fl-Istat Membru mnejn ikun ġie stazzjonat wara tmiem ix-xogħol jew il-prestazzjoni ta' servizzi li minħabba fihom huwa kien stazzjonat; (e) in-natura tal-attivitajiet; (f) il-vjaġġ, l-ikel u l-alloġġ jew l-akkomodazzjoni humiex pprovduti jew hemmx rimborż għalihom minn min iħaddem u jistazzjonal-ħaddiem; u, jekk ikun il-każ, kif dan hu provdut u l-metodu ta' rimborż; (g) kwalunkwe perjodu preċedenti li fih kien imtela l-post mill-istess ħaddiem jew minn ħaddiem ieħor (stazzjonat). (5) In-nuqqas li jiġu ssodisfati wieħed jew aktar mill-elementi fattwali stabbiliti fir-regolament m'għandux jipprekludi b'mod awtomatiku sitwazzjoni milli tiġi karatterizzata bħal stazzjonament. 5. Ugwaljanza ta’ trattament. (1) Il-kondizzjonijiet tax-xogħol li jingħataw lil impjegati stazzjonati li jkunu nnotifikaw l-intenzjoni tagħhom li jaħdmu Malta m’għandhomx ikunu inqas mill-kondizzjonijiet ta’ xogħol minimi mogħtija lil impjegat komparabbli bis-saħħa tal-Att, jew regolamenti maħruġin taħt u, jew bis-saħħa ta’ xi leġislazzjoni oħra li tirregola l-klassi ta’ impjieg tal-impjegat stazzjonat fl-istess post tax-xogħol: Iżda kull allowance speċifika li tingħata lill-impjegat stazzjonat għandha titqies bħala parti mill-paga li titħallas lill-impjegat komparabbli, sakemm dawk l-allowances ma jitħallsux bħala rimborż ta’ spejjeż attwali magħmulin minħabba l-istazzjonar, inklużi spejjeż ta’ vvjaġġar, ikel u alloġġ. (2) L-impjegati stazzjonati kollha koperti b’dawn ir-regolamenti għandhom id-dritt jirċievu trattament ugwali daqs impjegati komparabbli u b’mod partikolari għandu jkollhom aċċess ugwali għal drittijiet dwar l-impjieg u drittijiet dwar is-saħħa u s-sigurtà taħt il-liġi ta’ Malta. (3) Il-frazi "trattament ugwali" għall-finijiet ta’ dawn ir-regolamenti tikkonsisti fi: (a) perjodi massimi ta’ xogħol u perjodi minimi ta’ mistrieħ kif applikati għal diversi klassijiet ta’ impjegati; (b) vaganzi annwali mħallsin minimi kif applikati għal diversi klassijiet ta’ impjegati; (ċ) rati ta’ paga minimi, inklużi rati tas-sahra kif applikati għal diversi klassijiet ta’ impjegati; (d) trattament ugwali bejn irġielunisa u dispożizzjonijiet oħra dwar li ma għandu jkun hemm ebda diskriminazzjoni konformi mal-liġijiet ta’ Malta; (e) miżuri protettivi fir-rigward ta’ pattijiet u kondizzjonijiet ta’ impjieg li jħarsu lilnisatqal jew nisa li jkunu welldu ftit żmien qabel; (f) miżuri protettivi konformi mal-liġijiet ta’ Malta fir-rigward ta’ pattijiet u kondizzjonijiet ta’ impjieg li jħarsu tfaluż għażagħ; (g) miżuri konformi mal-liġijiet ta’ Malta fir-rigward ta’ saħħa, sigurtà u iġjene fuq ix-xogħol; (h) il-kondizzjonijiet ta’ kiri ta’ ħaddiema, b’mod partikolari l-provvista ta’ ħaddiema b’ażjendi ta’ impjieg temporanju: Iżda f’każijiet ta’ immuntar tal-bidu u, jew l-ewwel stallazzjoni ta’ oġġetti meta din l-attività tkun parti integrali mill-kuntratt għall-fornitura tal-oġġetti meħtieġa biex l-oġġetti fornuti jitqiegħdu fl-użu u jsiru mill-ħaddiema tas-sengħa u, jew mill-ħaddiema speċjalizzati tal-organizzazzjoni li tissupplixxi, il-paragrafi (b)) u (ċil-kondizzjonijiet ta’ kiri ta’ ħaddiema, b’mod partikolari l-provvista ta’ ħaddiema b’ażjendi ta’ impjieg temporanju: Iżda f’każijiet ta’ immuntar tal-bidu u, jew l-ewwel stallazzjoni ta’ oġġetti meta din l-attività tkun parti integrali mill-kuntratt għall-fornitura tal-oġġetti meħtieġa biex l-oġġetti fornuti jitqiegħdu fl-użu u jsiru mill-ħaddiema tas-sengħa u, jew mill-ħaddiema speċjalizzati tal-organizzazzjoni li tissupplixxi, il-paragrafi (b)) m’għandux japplika jekk il-perjodu ta’ stazzjonar ma jaqbiżx it-tmintijiem, sakemm ix-xogħol involut ma jkollux x’jaqsam ma’ kostruzzjoni, tiswija, manutenzjoni, alterazzjoni jew twaqqigħ ta’ bini, u b’mod partikolari, skavar, ġarr ta’ materjal, xogħol tal-bini attwali, immuntar u ż muntar ta’ elementi prefabbrikati, attrezzar jew stallazzjoni, alterazzjonijiet, rinnovazzjoni, tiswijiet, ħatt, manutenzjoni, tiżmimfi stat t ajjeb, xogħol ta’ żebgħa u tindif u titjib: Iżda wkoll il-paragrafu (ċ) m’għandux japplika fil-każijiet imsemmija fir-regolament 3(1)i) meta t-tul tal-istazzjonar ma jkunx jaqbeż ix-xahar. (4) It-tul tal-istazzjonar għandu jiġi kkalkolat fuq il-bażi ta’ perjodu ta’ referenza ta’ sena mill-bidu tal-istazzjonar: Iżda għall-finijiet ta’ tali kalkoli, għandu jingħata każ ta’ kull perjodu preċedenti li tulu l-post kien mimli minn impjegat stazzjonat. (5) Meta ħaddiem jiġi stazzjonat f’Malta, l-ispezzjoni tat-termini u l-kondizzjonijiet ta' impjieg li għandhom jiġu ssodisfati skont dan ir-regolament hija r-responsabilità tal-awtorità kompetenti f’Malta f'kooperazzjoni, fejn meħtieġ, ma' dawk tal-Istat Membru ta' stabbiliment skont dawn ir-regolamenti: Iżda l-ispezzjonijiet għandhom ikunu prinċipalment ibbażati fuq evalwazzjoni tar-riskju li tista' tidentifika s-setturi ta' attività li fihom l-impjieg tal-ħaddiema stazzjonati għall-prestazzjoni tas-servizzi huwa kkonċentrat. Meta ssir tali evalwazzjoni tar-riskju, it-twettiq ta' proġetti infrastrutturali kbar, l-eżistenza ta' sekwenzitwal ta' sottokuntratturi, il-prossimità ġeografika, il-problemi speċjali u l-ħtiġijiet ta' setturi speċifiċi, ksur tal-liġi fil-passat, kif ukoll il-vulnerabbiltà ta' ċerti gruppi ta' ħaddiema jistgħu, b'mod partikolari, jiġu kkunsidrati. (6) Fejn Malta tkun l-Istat Membru ta' stabbiliment tal-fornitur ta' servizzi, l-awtorità kompetenti f’Malta għandha tgħin lill-Istat Membru fejn iseħħ l-istazzjonament biex jiżgura konformità mad-Direttivi tal-UE 96/71/EC u 2014/67. Dan m’għandu bl-ebda mod jippreġudika s-setgħat tal-Istat Membru li jkun twettaq l-istazzjonament fih biex jimmonitorja, jikkontrolla jew jieħu l-miżuri meħtieġa ta' sorveljanza jew infurzar. (7) Fejn ikun hemm fatti li jindikaw irregolaritajiet possibbli, l-awtorità kompetenti ta’ Malta, fuq inizjattiva proprja, għandha tikkomunika lill-Istat Membru kkonċernat kull informazzjoni rilevanti mingħajr telf ta' ħin. (8) Meta ħaddiem jiġi stazzjonat f’Malta, l-awtorità kompetenti f’Malta tista’ titlob lill-awtorità kompetenti tal-Istat Membru ta' stabbiliment, fir-rigward ta' kull każ ta' servizzi pprovduti jew kull fornitur ta' servizzi, biex tipprovdi informazzjoni dwar il-legalità tal-istabbiliment tal-fornitur ta' servizzi, il-kondott anadifa ta l-fornitur ta' servizzi, u l-assenza ta' xi ksur tar-regoli applikabbli. (9) Meta Malta tkun il-pajjiż ta' stabbiliment tal-fornitur ta’ servizzi, l-awtorità kompetenti f’Malta għandha tipprovdi l-informazzjoni inkluża fis-sub regolament (8) skont ir-regolament 7. (10) Mingħajr preġudizzju għad-dritt li l-Istati Membri fejn ħaddiem ikun stazzjonat jiġu mitluba jwettqu verifiki u kontrolli, xejn f’dan ir-regolament m’għandu jimponi obbligu fuq l-awtorità kompetenti f’Malta, f’każijiet fejn Malta hija l-pajjiż ta’ stabbiliment, li twettaq verifiki u kontrollifattwali fit-territorju tal-Istat Membru ospitanti li fih jiġi provdut is-servizz. (11) Il-fornituri ta’ servizzi stabbiliti fi Stat li mhux Membru m’għandhomx jingħataw trattamenti iktar favorevoli minn fornituri tas-servizzi stabbiliti fi Stat Membru. 6. Rekwiżiti amministrattivi u miżuri ta’ kontroll. (1) Għandu jkun id-dmir tal-fornitur ta’ servizzi li jistazzjona l-ħaddiem f’Malta, li javża lill-awtorità kompetenti f’Malta bl-intenzjoni tiegħu lijistazzjonaħaddiem f’Malta qabel id-data tal-istazzjonar tal-ħaddiem, mhux aktar tard minn meta tibda l-prestazzjoni tas-servizz, liema notifika għandu jkun fiha l-informazzjoni rilevanti meħtieġa sabiex tippermetti kontrollifattwali fuq il-post tax-xogħol. Din in-notifika, li ssir bil-lingwa Ingliża għandha tinkludi: (a) l-identità tal-fornitur ta' servizz; (b) l-indirizz fil-pajjiż fejn il-ħaddiem ikun soltu jaħdem; (ċ) l-għadd antiċipat ta' ħaddiema stazzjonati identifikabbli b'mod ċar; (d) l-isem, id-data tat-twelid u ċ-ċittadinanza tal-ħaddiem stazzjonat; (e) il-persuni msemmija taħt is-subregolamenti); (f) kemm mistenni jdum, it-tbassir tad-data tal-bidu u tat-tmiem tal-istazzjonament; (g) in-natura tas-servizzi li jiġġustifikaw l-istazzjonament inkluż it-tip ta’ xogħol li jkun ser jagħmel; u (h) l-isem u l-indirizz tal-ażjenda f’Malta li l-ħaddiem se jkun stazzjonat magħha. (2) Kopja tal-avviż imsemmi fis-sub regolament (1), flimkien ma’ records aġġornati li juru sew li jkun hemm konformità mad-dispożizzjonijiet ta’ dawn ir-regolamenti, għandhom jinżammu fl-ażjenda f’Malta li tkun qegħda tagħmel użu mis-servizzi tal-ħaddiem stazzjonat. (3) Għandu jkun id-dmir tal-fornitur ta’ servizz li jistazzjona l-ħaddiem f’Malta li jżomm, jagħmel disponibbli u jkun fil-possess ta' kopji stampati jew b'forma elettronika tal-kuntratt tal-impjieg jew dokument ekwivalenti skont it-tifsira tad-Direttiva tal-Kunsill 91/533/KEE, inkluża, fejn xieraq jew rilevanti, l-informazzjoni addizzjonali msemmija fl-Artikolu 4 ta' dik id-Direttiva, riċevuti tal-paga, reġistri tal-ħinijiet li jindikaw il-bidu, it-tmiem u l-ħin totali tax-xogħol tal-ġurnata u prova ta' ħlas ta' pagi jew kopji ta' dokumenti ekwivalenti matul il-perjodu ta' stazzjonament f'post aċċessibbli u identifikat b'mod ċar fl-ażjenda li qed tagħmel użu mis-servizzi mogħtija mill-ħaddiem stazzjonat. (4) Għandu jkun id-dmir tal-fornitur ta’ servizz li jistazzjona l-ħaddiem f’Malta li jitwasslu d-dokumenti msemmija fis-sub regolament (3), wara l-perjodu ta' stazzjonament, fuq talba tal-awtorità kompetenti f’Malta, f’perjodu ta' żmien raġonevoli. (5) Għandu jkun id-dmir tal-fornitur ta’ servizz li jistazzjona l-ħaddiem f’Malta li tiġi pprovduta traduzzjoni tad-dokumenti msemmija fis-sub regolament (3) fil-lingwa Ingliża. (6) Għandu jkun id-dmir tal-fornitur ta’ servizz li jistazzjona l-ħaddiem f’Malta li jaħtar persuna li tikkomunika mal-awtorità kompetenti f’Malta u li jibgħat u jirċievi dokumenti u, jew avviżi, fejn xieraq. (7) Għandu jkun id-dmir tal-fornitur ta’ servizz li jistazzjona l-ħaddiem f’Malta li jaħtar persuna ta' kuntatt, li tista’ tkun differenti minn dik maħtura skont is-sub regolament (6), li taġixxi bħala rappreżentant f’Maltali permezz tagħha l-imsieħba soċjali jistgħu jfittxu li jimpenjaw lill-fornitur ta' servizzi biex jidħol f'negozjar kollettiv matul il-perjodu li matulu jiġu pprovduti s-servizzi. Dik il-persuna ta’ kuntatt ma għandhiex għal fejn tkun preżenti f’Malta, imma trid tkun disponibbli fuq talba motivata u ġustifikata. (8) L-obbligi imposti skont dan ir-regolament għandhom jiġu kkomunikati kif meħtieġ mir-regolament 7(8), u għandhom jitqiesu li ġew sodisfatti f’każ li jkun hemm konformità magħhom b’mezzi elettroniċi. 7. Koperazzjoni amministrattiva. (1) L-awtorità kompetenti f’Malta għandha tkun responsabbli għall-infurzar tad-dispożizzjonijiet ta’ dawn ir-regolamenti u biex iżżomm kuntatt u tikkopera mal-Kummissjoni Ewropea u l-awtoritajiet li għandhom responsabbiltajiet korrispondenti fi Stati Membri oħra fuq materji relatati mal-implimentazzjoni, l-applikazzjoni u l-infurzar tad-Direttivi 96/71/KE u 2014/67. Għal dan il-għan, l-awtorità kompetenti f’Malta għandha taħdem f’koperazzjoni mill-qrib u tipprovdi assistenza mingħajr telf ta’ ħin lill-awtoritajiet korrispondenti fi Stati Membri oħra. Din il-koperazzjoni u assistenza reċiproka għandhom jingħataw mingħajr ħlas u għandhom jiġu implimentati permezz tas-Sistema ta' Informazzjoni tas-Suq Intern (IMI), stabbilita permezz tar-Regolament (UE) Nru 1024/2012. (2) Il-koperazzjoni ma’ awtoritajiet oħra msemmija fis-sub regolament (1) għandha tinkludi: (a) tweġibiet għal talbiet motivati għall-informazzjoni, inkluż informazzjoni dwar l-irkuprar possibbli ta’ penali u, jew multa amministrattiva, jew l-avviż ta’ deċiżjoni li timponi t-tali penali u, jew multa kif ikkontemplat f’dawn ir-regolamenti; u (b) twettiq ta' verifiki, spezzjonijiet u investigazzjonijiet fir-rigward ta' sitwazzjonijiet ta' stazzjonament imsemmija fir-regolament 3, inkluż l-investigazzjoni ta' kwalunkwe nuqqas ta' konformità jew abbuż ta' regoli applikabbli dwar l-istazzjonament tal-ħaddiema. (3) Il-koperazzjoni ma’ awtoritajiet oħra msemmija fis-sub regolament (1) tista' tinkludi li jibagħtu u jipprovdu notifika ta' dokumenti. (4) Għall-fini li twieġeb talba għal għajnuna mill-awtoritajiet kompetenti fi Stat Membru ieħor, l-awtorità kompetenti f’Malta għandha tiżgura li l-fornituri ta' servizzi stabbiliti f’Malta jipprovdu lill-awtorità kompetenti l-informazzjoni kollha meħtieġa għas-superviżjoni tal-attivitajiet tagħhom u jekk jonqsu milli jagħmlu dan, il-fornituri ta’ servizz ikunu ħatja ta’ reat. (5) F'każ ta' diffikultà biex tiġi sodisfattaxi talba għal informazzjoni jew biex isiru verifiki, spezzjonijiet jew investigazzjonijiet, l-awtorità kompetenti f’Malta għandha tgħarraf mingħajr dewmien lill-awtorità li tkun qed tagħmel it-talba bil-għan li tinstab soluzzjoni. (6) L-informazzjoni mitluba lill-awtorità kompetenti f’Malta minn awtoritajiet korrispondenti fi Stati Membri oħra jew mill-Kummissjoni għandha tiġi pprovduta b'mezzi elettroniċi fil-limiti ta' żmien li ġejjin: (a) f'każijiet urġenti li jitolbu konsultazzjoni ta' reġistri, bħal dawk dwar konferma tar-reġistrazzjoni tal-VAT għall-finijiet ta' kontroll ta' stabbiliment f’Malta, malajr kemm jista' jkunu sa massimu ta' żewġ ġranet ta' xogħol minn meta jirċievu t-talba: Iżda r-raġuni tal-urġenza għandha tkun indikata b’mod ċar fit-talba, inklużi dettalji biex tiġi sostanzjata dik l-urġenza; Iżda barra minn hekk ir-reġistri msemmija f’dan il-paragrafu jistgħu jiġu kkonsultati minn awtoritajiet kompetenti oħra jekk dawn ir-reġistri jkunu elenkati mill-Istati Membri fis-Sistema ta' Informazzjoni tas-Suq Intern stabbilita bir-Regolament 1024/2012; (b) fil-każijiet tat-talbiet l-oħra kollha għall-informazzjoni, sa massimu ta' 25 jum ta' xogħol minn meta tasal it-talba, sakemm limitu ta' żmien iqsar ma jiġix miftiehem bi qbil komuni bejn l-awtorità kompetenti f’Malta u l-awtorità kompetenti korrispondenti fl-Istat Membru l-ieħor. (7) Kwalunkwe informazzjoni li tiġi skambjata jew trażmessa skont dan ir-regolament: (a) għandha tintuża biss fir-rigward tal-qasam jew oqsma li għalihom ġiet mitluba; u (b) m’għandiex tipprekludi lill-awtorità kompetenti f’Malta milli tieħu miżuri biex tinvestiga u tipprevjeni allegat ksur ta’ dawn ir-regolamenti. (8) L-awtorità kompetenti għandha tiffaċilita l-aċċess għall-informazzjoni skont il-pattijiet u l-kondizzjonijiet tal-impjieg i msemmija fir-regolamenti 5 u 6, li l-fornituri ta’ servizzi għandhom japplikaw u jkunu konformi magħhom billi: (a) it-tali informazzjoni tkun magħmula disponibbli għal kulħadd bla ħlas b'mod ċar, trasparenti, komprensiv u aċċessibbli faċilment, mill-bogħod u b'mezzi elettroniċi, f'formati u skont standards ta' aċċessibilità tal-web li jiżguraw aċċess għal persuni b'diżabilitajiet; (b) jiżguraw li t-termini u l-kondizzjonijiet applikabbli u l-liġijiet rilevanti jkunu indikati b’mod ċar, dettaljat u adattat għall-utenti u f'format aċċessibbli f'websajt nazzjonali uffiċjali unika u permezz ta' mezzi adegwati oħra; (ċ) jiżguraw li l-informazzjoni tkun disponibbli faċilment għall-ħaddiema u l-fornituri ta’ servizzi mingħajr ħlas bl-Ingliż, liema informazzjoni għandha tinkludi l-kondizzjonijiet ta' xogħol ewlenin applikabbli, id-deskrizzjoni tal-proċeduri biex jitressqu ilmenti u, fuq talbiet, f'formati aċċessibbli għal persuni b'diżabilitajiet, informazzjoni dettaljata oħra dwar kondizzjonijiet ta' impjieg u soċjali applikabbli għall-ħaddiema stazzjonati; (d) itejbu l-aċċessibilità u ċ-ċarezza tal-informazzjoni rilevanti, b'mod partikolari dik ipprovduta fil-websajt nazzjonali uffiċjali unika; (e) jindikaw persuna ta' kuntatt inkarigata li tittratta t-talbiet għall-informazzjoni u jindikaw l-korpi u l-awtoritajiet li l-ħaddiema u l-ażjendi jistgħu jirrikorru għandhom għall-informazzjoni ġenerali dwar il-liġi applikabbli; u (f) iżommu l-informazzjoni kollha aġġornata. 8. Infurzar transkonfinali ta’ penali u, jew multi amministrattivi finanzjarji. (1) Dan ir-regolament għandu japplika għall-infurzar transkonfinali ta’ penali u, jew multi amministrattivi finanzjarji, inklużi tariffi u sopra taxxi, imposti mill-awtoritajiet kompetenti jew ikkonfermati minn korpi amministrattivi jew ġudizzjarji fuq fornitur ta’ servizzi stabbilit f’Malta marbuta man-nonosservanza tar-regoli applikabbli dwar l-istazzjonar ta’ ħaddiema fi Stat Membru ieħor. (2) Fuq it-talba ta’ awtorità li tagħmel it-talba, l-awtorità kompetenti f’Malta, minn issa ‘l quddiem imsejħa l-‘awtorità li ssirilha t-talba’, għandha tirkupra penali u, jew mult amministrattiva li tkun ġiet imposta permezz ta’ deċiżjoni skont il-liġijiet u l-proċeduri tal-Istat Membru li jagħmel it-talba minn awtorità kompetenti jew korp ġudizzjarju, liema deċiżjoni tikkostitwixxi resjudicata. (3) Fuq it-talba ta’ awtorità li tagħmel it-talba, l-awtorità li ssirilha t-talba għandha tinnotifika: (a) deċiżjoni li timponi tali penali u, jew multa amministrattiva skont il-liġijiet u l-proċeduri tal-Istat Membru li jagħmel it-talba minn awtorità kompetenti jew ikkonfermata minn korp amministrattiv jew ġudizzjarju, liema deċiżjoni tikkostitwixxi resjudicata; u (b) kwalunkwe dokument ieħor rilevanti marbut mal-irkupru ta' tali penali u, jew multa, inkluża s-sentenza jew id-deċiżjoni finali, li tista' tkun fil-forma ta' kopja ċertifikata, li tikkostitwixxi l-bażi legali u t-titolu għall-eżekuzzjoni tat-talba għall-irkupru. (4) Sabiex l-awtorità li ssirilha t-talba tkun tista’ tissodisfa l-obbligi tagħha skont is-sub regolamenti), it-talba tal-awtorità li tagħmel it-talba għall-irkupru ta' penali u, jew multa amministrattiva jew it-talba tal-awtorità li tagħmel it-talba għan-notifika ta' deċiżjoni li timponi tali penali u, jew multa għandha: (a) ssir skont il-liġijiet, ir-regolamenti u l-prassi amministrattiva fis-seħħ fl-Istat Membru tal-awtorità li tagħmel it-talba; (b) ssir biss meta l-awtorità li tagħmel it-talba ma tkunx tista' tirkupra jew tinnotifika f'konformità mal-liġijiet, ir-regolamenti u l-prassi amministrattivi tagħha; u (ċ) tirrigwarda penali u, jew il-multa, kif ukoll talba sottostanti u, jew strument li jippermetti l-infurzar tagħha fl-Istat Membru li jagħmel it-talba li ma jkunux ikkontestati jew irrikużati f'dak l-Istat Membru. (5) It-talba tal-awtorità li tagħmel it-talba għall-irkupru ta' penali u, jew multa amministrattiva kif ukoll in-notifika ta' deċiżjoni dwar tali penali u, jew multa għandha ssir mingħajr dewmien bla ħtieġa permezz tas-Sistema ta' Informazzjoni tas-Suq Intern (IMI), stabbilita permezz tar-Regolament (UE) Nru 1024/2012 u għandha tinkludi: (a) l-isem u l-indirizz magħruf tad-destinatarju, u kull data rilevanti jew informazzjoni oħra għall-identifikazzjoni tad-destinatarju; (b) sommarju tal-fatti u ċ-ċirkostanzi tal-ksur, in-natura tar-reat u r-regoli applikabbli rilevanti; (ċ) l-istrument li jippermetti l-infurzar fl-Istat Membru li jagħmel it-talba u kull informazzjoni jew dokument rilevanti ieħor, inklużi dawk ta' natura ġuridika, li jikkonċernaw it-talba, il-penali u, jew multa amministrattiva sottostanti; (d) l-isem, l-indirizz u dettalji oħra ta' kuntatt dwar l-awtorità kompetenti responsabbli għall-evalwazzjoni tal-penali u, jew multa amministrattiva, u, jekk din tkun differenti, l-entità kompetenti fejn tista' tinkiseb aktar informazzjoni dwar il-penali u, jew multa jew il-possibilitajiet ta' kontestazzjoni tal-obbligu tal-ħlas jew tad-deċiżjoni li timponiha; (e) fil-każ ta' notifika ta' deċiżjoni, l-għan tan-notifika u l-perjodu li fih għandha tiġi effettwata; u (f) fil-każ ta' talba għall-irkupru, id-data meta s-sentenza jew deċiżjoni saret infurzabbli jew finali, deskrizzjoni tan-natura u l-ammont tal-penali u, jew multa amministrattiva, kwalunkwe dati ta' rilevanza għall-proċess tal-infurzar, inkluż jekk, u jekk ikun il-każkif, id-deċiżjoni jew sentenza tkun ġiet notifikata lill-konvenut u, jew jekk ingħatatx fil-kontumaċja, konferma mill-awtorità li tagħmel it-talba li l-penali u, jew multa ma tkunx soġġetta għall-ebda appell sussegwenti, u l-pretensjoni sottostanti li dwarha ssir it-talba, u l-komponenti differenti tagħha. (6) Sakemm l-awtorità li ssirilha t-talba ma tiddeċidix li tinvoka kwalunkwe mir-raġunijiet għal rifjuti pprovduti fis-sub regolament (9), l-awtorità li ssirilha t-talba meta tirċievi talba għall-irkupru jew biex tinnotifika skont dan ir-regolament, għandha tirrikonoxxiha mingħajr ma tkun meħtieġa aktar formalità u għandha tieħu l-miżuri kollha meħtieġa biex teżegwiha, u dik it-talba għan-notifika u t-talba għall-irkupru għandhom jitqiesu li għandhom l-istess effett daqs li kieku saru mill-Istat Membru li jagħmel it-talba: Iżda l-awtorità li ssirilha t-talba għandha tieħu l-passi meħtieġa kollha biex tinnotifika lill-fornitur tas-servizzi dwar it-talba għall-irkupru jew dwar id-deċiżjoni li timponi penali u, jew multa amministrattiva u dwar id-dokumenti rilevanti, fejn ikun meħtieġ, malajr kemm jista' jkun, u sa mhux aktar tard minn xahar wara li tkun ġiet riċevu ta t-talba. (7) Kap. 12. Kap. 12. L-awtorità li ssirilha t-talba għandha permezz ta’ ittra ġudizzjarja notifikata lill-fornitur tas-servizzi li hija dovuta mingħand u l-penali u, jew multa amministrattiva, teħtieġ li l-fornitur tas-servizzi jħallas il-penali u, jew multa amministrattiva skont dan ir-regolament. Man-notifika tat-tali ittra ġudizzjarja, it-talba tal-awtorità li ssirilha t-talba inkluża fit-tali ittra ġudizzjarja għandha, wara li jgħaddu għaxart ijiem mill-għoti ta’ din l-ittra, tikkostitwixxi titolu eżekuttiv għall-fini tat-Titolu VII tat-Taqsima I tat-Tieni Ktieb tal-Kodiċi ta’ Organizzazzjoni u Proċedura Ċivili. (8) L-awtorità li ssirilha t-talba għandha malajr kemm jista' jkun tinforma lill-awtorità li tagħmel it-talba dwar: (a) l-azzjoni meħuda rigward it-talba tagħha għal irkupru u notifika u, aktar speċifikament, tad-data li fiha l-indirizzat kien notifikat; u (b) ir-raġunijiet għar-rifjutimsemmija fis-sub regolament (9), fil-każ li l-awtorità li ssirilha t-talba tirrifjuta li twettaq it-talba għall-irkupru ta' penali u, jew multa amministrattiva jew li tinnotifika deċiżjoni li timponi penali u, jew multa amministrattiva. (9) L-awtorità li ssirilha t-talba m'għandhiex twettaq talba: (a) għal irkupru jew notifika jekk it-talba ma jkunx fiha l-informazzjoni msemmija fis-sub regolament (5), jew ma tkunx kompluta jew li manifestament ma tikkorrispondix mad-deċiżjoni sottostanti; (b) għall-irkupru jekk: (i) b'segwitu tal-mistoqsijiet magħmula mill-awtorità li ssirilha t-talba huwa ovvju li l-ispejjeż previsti jew ir-riżorsi meħtieġa għall-irkupru tal-penali u, jew multa amministrattiva huma sproporzjonati fir-rigward tal-ammont li għandu jiġi rkuprat jew jagħtu lok għal diffikultajiet sinifikanti; jew (ii) il-penali u, jew multa finanzjarja ġenerali hija anqas minn tliet mija u ħamsin euro (€ 350) jew l-ekwivalent ta' dak l-ammont; jew (iii) id-drittijiet fundamentali u l-libertajiet tal-konvenuti u l-prinċipji legali li japplikaw għalihom, skont il-liġi tal-Istat Membru li ssirlu t-talba ma jkunux rispettati. (10) It-tilwim li jikkonċerna l-miżuri ta’ infurzar meħuda f’Malta jew li jikkonċernaw il-validità ta’ notifika magħmula mill-awtorità li ssirilha t-talba għandu jitressaq quddiem il-Qrati ta’ Malta skont il-liġi Maltija. (11) L-ammonti kollha rkuprati skont dan ir-regolament għandhom ikunu dovuti lill-awtorità li ssirilha t-talba. Din għandha tirkupra l-ammonti dovuti f’euro. Jekk ikun meħtieġ, l-awtorità li ssirilha t-talba għandha tikkonverti l-penali u, jew multa fil-munita tal-Istat li ssirlu t-talba bir-rata tal-kambju applikabbli fid-data meta l-penali u, jew multa tkun ġiet imposta. (12) L-Istati Membri ma għandhomx jagħmlu talbiet mingħand xulxin għar-rimborż tal-ispejjeż li jirriżultaw minn kwalunkwe assistenza reċiproka li huma jagħtu lil xulxin skont dawn ir-regolamenti. 9. Difiża tad-drittijiet. (1) Meta impjegat stazzjonat jallega li jkun ġie ttrattat b’mod li jikser xi dritt mogħti lil u b’dawn ir-regolamenti, dak l-impjegat jista’ jippreżenta lill-prinċipal talba bil-miktub biex jagħtih dikjarazzjoni bil-miktub li jkun fiha elenkat ir-raġunijiet, jekk ikun hemm, għal xi differenza fit-trattament, u dik id-dikjarazzjoni għandha tingħata mill-prinċipal fi żmien għaxart ijiem tax-xogħol minn meta ssir it-talba. (2) Mingħajr preġudizzju għal kull dritt ieħor li jinbdew proċeduri fi stat ieħor, ħaddiem stazzjonat għandu jkollu d-dritt jibda proċeduri fil-qrati ta’ Malta sabiex jissalvagwardja xi dritt mogħti lil u bis-saħħa ta’ dawn ir-regolamenti, anke wara li tintemm ir-relazzjoni li fiha l-allegat ksur ikun seħħu anke meta l-ħaddiem stazzjonat ikuntelaq minn Malta. (3) Kwalunkwe korrispondenza msemmija fis-sub regolament (1) għandha tkun ammissibbli fi proċeduri mressqa quddiem il-qrati, u jekk ikun evidenti għall-Qorti li l-konvenut deliberatament u mingħajr skuża motivata naqas mil li jirrispondi fi żmien għaxart ijiem tax-xogħol mid-data li jirċievi t-tali notifika jew lir-risposta tiegħu kienet evażiva jew ekwivoka, il-Qorti tista’ tinferixxi mill-fatt li hija tqis bħala ġust u ekwu li tasal għall-konklużjoni, inkluż inferenza li wettaq att illegali. (4) Id-dispożizzjonijiet fis-sub regolament (1) li jeħtieġu li l-konvenut jagħti tweġiba m’għandhomx japplikaw jekk fid-data li ssir it-talba fiha, ikun diġà ingħata bidu għal proċedimenti fil-Qorti dwar il-kwistjoni. (5) Kwalunkwe prinċipalli jagħti trattament mhux favorevoli lil ħaddiem stazzjonat li jkun ressaq proċedimenti ġudizzjarji skont dan ir-regolament għandu jkun ħati ta’ reat skont dawn ir-regolamenti. 10. Responsabbiltà tas-sotto-kuntrattar. Fi kwalunkwe proċedimenti ċivili istitwiti mill-ħaddiem stazzjonat fir-rigward tas-sett ta’ drittijiet mogħtija permezz tar-regolament 5, fejn ikun hemm katina ta' subkuntrattar, il-ħaddiem stazzjonat jkun jista’ jżomm responsabbli lill-kuntrattur li l-prinċipal huwa sottokuntrattur dirett tiegħu li huwa ċivilment responsabbli flimkien mal-prinċipal jew minflok il-prinċipal: Iżda r-responsabbiltà msemmija f’dan ir-regolament għandha tkun limitata għad-drittijiet tal-ħaddiem stazzjonat miksuba skont ir-relazzjoni kuntrattwali u s-sottokuntrattur tiegħu. 11. Rappreżentanza. M’għandu jkun hemm xejn li jipprevjeni kwalunkwe assoċjazzjonijiet, organizzazzjonijiet u entitajiet legali oħra b’interess leġittimu li jiżguraw li dawn ir-regolamenti jiġu osservati, li jkunu involuti, għan-nom jew b'sostenn tal-ħaddiema stazzjonati jew ta' min jimpjegahom, u bl-approvazzjoni tagħhom, f'kull proċediment ġudizzjarju li huwa previst għall-infurzar tal-obbligi skont dawn ir-regolamenti. 12. Kull persuna li tikser id-dispożizzjonijiet ta’ dawn ir-regolamenti tkun ħatja ta’ reatu għandha, meta tinsab ħatja, teħel multa ta’ mhux inqas minn mija usba tax-il euro (€ 117) u mhux iżjed minnelf, mija u ħamsa u sittineuro (€ 1,165): Iżda fl-istituzzjoni ta’ proċedimenti kriminali skont l-Att, fejn il-prinċipaljinstabħati: (a) li naqas milli jħallas lill-ħaddiem stazzjonat skont ir-regolament 5(3)(ċ); (b) liżamm mingħajr raġuni ħlasijiet b’lura, rifużjonijiet tat-taxxa jew kontribuzzjonijiet tas-sigurtà soċjali mis-salarji tal-ħaddiema stazzjonati; jew (ċ) liżamm jew naqqas mis-salarji tal-ħaddiema stazzjonati spejjeż eċċessivi għall-akkomodazzjoni, il-Qorti għandha, fuq talba tal-prosekuzzjoni, minbarra tagħti l-piena imposta b’dan ir-regolament, tordna lit-trasgressur, wara li tingħata prova tal-ammont, biex jirrifondi jew iħallas lill-ħaddiem stazzjonat l-ammont imsemmidovut minnu: Iżda barra minn hekk xejn f’dan ir-regolament m’għandu jidderoga minn kwalunkwe dritt tal-ħaddiem stazzjonat li jirkupra bi kwalunkwe mezz ieħor l-ammont dovut lilu, inkluż skont ir-regolament 9.